Mount Erebus

De Mount Erebus is een  hogen Vulkaan op dat Ross-Eiland in de Rosssee in Antarktika, wat den Barg den süüdlichsten aktiven Vulkaan op de Eer maakt. De Vulkaan is sied 1972 aktiv un tellt to den wenigen Vulkanen op de Eer, de döörgaans enen Lavasee in’n Krater hebbt.

De Barg kreeg sienen vun dat Schipp HMS Erebus (1826), een vun twee Scheep bi de Expeditschoon vun den Briten James Clark Ross, de dat Ross-Eiland 1841 opdeckt het. Den Vulkaan het 1908 een Liddmaat vun de Nimrod-Expeditschoon ünner Ernest Shackleton bestegen. Vun daar an geev dat in den korten antarktischen Winter verscheden Expeditschonen, so as de vun Jean-Louis Étienne 1993/1994. Man dat extreme Klima maakt dat lastig den Vulkaan to ünnersöken. Forscherlüüd ünnersöökt besünners de Historie vun sienen Eruptschonen, siene petroloogschen un geophysischen Egenschoppen un den Lavasee in’n Krater, de vulkaanschen Gasen un de slichten Leevwesen, de alleen an bestemmten Häng dicht bi de Fumarolen överleevt.

1979 is bi Mount Erebus een swaar Flegermalöör passeert, bi dat de 257 Passageren an Boord vun de Air-New-Zealand-Floog 901 dood bleven. 

 Naam 
Mount Erebus dregt den Naam vun dat Schipp HMS Erebus (1826), een vun twee Scheep bi de Expeditschoon, de dat Ross-Eiland un siene beiden Vulkanen 1841 opdeckt het.. Erebus is in de greeksche Mythologie de Godd vun de Düüsternis.

 Literatuur 

 Haroun Tazieff, Erebus : Volcan antarctique, Actes Sud, 1994 (ISBN 978-2-7427-0201-5)
 Jean-Louis Étienne, Expédition Erebus, Albums Aventure, 1999 (ISBN 978-2-7003-1051-1)